《秋兴 其二》
元代·郭奎

龙门疏凿禹时功，江汉滔滔亦汇东。万古山河今异域，百年礼乐旧同风。

忽思鲈鲙惭张翰，将学丹砂就葛洪。秪恨兵戈犹在目，秋来衰鬓对飞蓬。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。